CELEX: 62009TN0465
Language: fi
Date: 2009-11-19 00:00:00
Title: Asia T-465/09: Kanne 19.11.2009 — Jurašinović v. neuvosto

30.1.2010   
            
            
               FI
            
            
               Euroopan unionin virallinen lehti
            
            
               C 24/59
            
         Kanne 19.11.2009 — Jurašinović v. neuvosto
   (Asia T-465/09)
   2010/C 24/105
   Oikeudenkäyntikieli: ranska
   
      Asianosaiset
   
   
      Kantaja: Ivan Jurašinović (Angers, Ranska) (edustaja: asianajaja M. Jarry)
   
      Vastaaja: Euroopan unionin neuvosto
   
      Vaatimukset
   
   
               —
            
            
               on kumottava 22.9.2009 tehty päätös, jolla kantajalle on myönnetty ainoastaan osittainen oikeus tutustua seuraaviin asiakirjoihin: Kroatiassa, Kninin alueella toimivien Euroopan unionin tarkkailijoiden selonteot, jotka koskevat ajanjaksoa 1.8. — 31.8.1995;
            
         
               —
            
            
               Euroopan unionin neuvoston pääsihteeristö on velvoitettava antamaan kantajalle oikeus tutustua vaatimuksen kohteena oleviin asiakirjoihin sähköisessä muodossa
            
         
               —
            
            
               Euroopan unionin neuvosto on velvoitettava suorittamaan kantajalle 2 000 euroa (veroton määrä) tai 2 392 euroa (verollinen määrä) korvauksena oikeudenkäynnistä aihetuvista kuluista Euroopan keskuspankin kannekirjelmän vastaanottamispäivänä ilmoittaman korkotason mukaisine korkoineen.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan 22.9.2009 tehdyn sen päätöksen kumoamista, jolla kantajalle myönnettiin vain osittainen oikeus tutustua Kroatiassa, Kninin alueella toimivien Euroopan unionin tarkkailijoiden selontekoihin, jotka koskevat ajanjaksoa 1.8. — 31.8.1995.
   Kantaja esittää kanteensa tueksi kolme kanneperustetta:
   
               —
            
            
               kyse ei ole asetuksen (EY) N:o 1049/2991 (1) 4 artiklan 1 kohdassa tarkoitetusta yleisen edun suojan loukkauksesta kansainvälisten suhteiden osalta, koska
               
                           —
                        
                        
                           vaatimuksen kohteena oleviin asiakirjoihin ei ole sovellettava erityistä suojaa koskevaa poikkeusta
                        
                     
                           —
                        
                        
                           vaikka erityistä suojaa koskevaa poikkeusta sovellettaisiinkin vaatimuksen kohteena oleviin asiakirjoihin, asetuksen N:o 1049/2001 4 artiklan 7 kohdassa säädetään, että ”edellä 1-3 kohdassa säädettyjä poikkeuksia sovelletaan ainoastaan niin kauan kuin suojelu on asiakirjan sisällön kannalta perusteltua”. Puolet asetuksen 4 artiklan 7 kohdassa tarkoitetusta määräajasta on kuitenkin jo kulunut, mitä voidaan pitää perusteena oikeudelle saada tutustua vaatimuksen kohteena oleviin asiakirjoihin
                        
                     
                           —
                        
                        
                           lopuksi vaatimuksen kohteena olevat asiakirjat eivät kuulu asetuksen N:o 1049/2991 9 artiklassa tarkoitettuun arkaluonteisten asiakirjojen ryhmään
                        
                     
         
               —
            
            
               kyse ei ole asetuksen N:o 1049/2001 4 artiklan 1 kohdassa tarkoitetusta yleisen turvallisuuden loukkauksesta, koska
               
                           —
                        
                        
                           siihen, että ulkopuoliset tahot olisivat lausuneet näissä asiakirjoissa ”luottamuksellisesti”, ei voida vedota, koska asetuksessa N:o 1049/2001 ei sallita sitä, että toimielin kieltäytyy myöntämästä oikeuden tutustua asiakirjaan suojellakseen hypoteettisia ”ulkopuolisia”
                        
                     
                           —
                        
                        
                           neuvoston perustelut, joilla pyritään ”suojelemaan” tarkkailijoiden, todistajien ja lähteiden fyysistä koskemattomuutta, viittaavat näiden henkilöiden yksityisten etujen suojelemiseen eivätkä siis koske yleistä turvallisuutta, ja
                        
                     
                           —
                        
                        
                           neuvosto voi aina, sovittaakseen yhteen tiettyjä henkilöitä koskevan salassapidon ja yleisen edun saavuttamisen, rajoittaa yleisön oikeutta tutustua vaadittuihin asiakirjoihin poistamalla näistä asiakirjoista sellaiset viittaukset, joista ”ulkopuoliset” ovat nimeltä tunnistettavissa.
                        
                     
         
               —
            
            
               vaadittujen asiakirjojen sisältämät tiedot on ilmaistu jo aikaisemmin.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).